## Cultura destina 267.100 euros a galeries d’art de la Comunitat Valenciana

*** L’objecte d’estes subvencions és fomentar la participació de les galeries d’art de la Comunitat Valenciana en fires d’art nacionals i internacionals**

La Conselleria d’Educació, Cultura, Universitats i Ocupació ha publicat en el *Diari Oficial de la Generalitat Valenciana* ([DOGV](https://dogv.gva.es/datos/2024/08/26/pdf/2024_8363_es.pdf)) la resolució de la concessió de subvencions a galeries d’art de la Comunitat Valenciana. En concret s’han concedit 267.100 euros.

L’objecte d’estes subvencions és fomentar la participació de les galeries d’art de la Comunitat Valenciana en fires d’art nacionals i internacionals, que hagen tingut lloc entre l’1 de novembre de 2023 i el 31 d’octubre de 2024. Estes subvencions suposen una projecció exterior de la cultura i l’art desenrotllat en el nostre territori.

Els criteris de puntuació per a la concessió d’estes ajudes són la contribució a la divulgació de les expressions artístiques desenrotllades a la Comunitat Valenciana, a més del nombre d’artistes valencians presentats per la galeria en la fira i el foment de la igualtat de gènere.

Així mateix, s’han valorat les projeccions nacional i internacional, la repercussió de la fira, manifestada en el nombre de visitants i expositors, en l’última edició celebrada, així com la trajectòria del nombre de fires a les quals va assistir la galeria en els dos exercicis immediatament anteriors.

Fecha: 26/08/2024